Η οικογένεια του Ολυμπιακού κοντά στο Σύλλογο «Ελπίδα» (photos)\nΣύσσωμη η οικογένεια του Ολυμπιακού μαζί με την Κα Μαριάννα Βαρδινογιάννη και τα μέλη του Συλλόγου Φίλων Παιδιών με Καρκίνο «Ελπίδα»\nΗ οικογένεια του Ολυμπιακού κοντά στο Σύλλογο «Ελπίδα».\nΔίπλα στον Σύλλογο Φίλων Παιδιών με Καρκίνο «Ελπίδα» βρέθηκε για ακόμη μία χρονιά σύσσωμο το ποδοσφαιρικό τμήμα του Ολυμπιακού, προεξάρχοντος του προέδρου Βαγγέλη Μαρινάκη.\nΗ ερυθρόλευκη οικογένεια επισκέφθηκε το μεσημέρι της Πέμπτης, για 7ο συνεχόμενο χρόνο την Ογκολογική Μονάδα «Μαριάννα Β. Βαρδινογιάννη-Ελπίδα» και μοίρασε δώρα, αγάπη χαμόγελα και κουράγιο στους μικρούς μαχητές της ζωής. Επιπλέον, ο πρόεδρος της πειραϊκής ΠΑΕ παρέδωσε και φέτος στην κ. Βαρδινογιάννη μία επιταγή ύψους δεκάδων χιλιάδων ευρώ για την στήριξη του έργου του Συλλόγου.\nΚα Μαριάννα Βαρδινογιάννη, Βαγγέλης Μαρινάκης\nΕκτός από τον κ. Μαρινάκη και τους παίκτες της ομάδας, το «παρών» έδωσαν ο προπονητής Πάουλο Μπέντο, ο σύμβουλος στρατηγικής της διοίκησης, Κριστιάν Καρεμπέ, ο Αθλητικός Διευθυντής, Φρανσουά Μοντεστό, το μέλος του προπονητικού επιτελείο Αριέλ Ιμπαγάσα και ο Διευθυντής Επικοινωνίας της ΠΑΕ Ολυμπιακός, Κώστας Καραπαπάς. Παρούσα ήταν επίσης και το μέλος του Συλλόγου και η εντεταλμένη Δημοτική Σύμβουλος Πολιτισμού του Δήμου Πειραιά, Ειρήνη Νταϊφά.\nΒαγγέλης Μαρινάκης, Κα Μαριάννα Βαρδινογιάννη, Ειρήνη Νταϊφά, Εμμανουήλ Παπασάββας (Διοικητής του Νοσοκομείου Παίδων «Η Αγία Σοφία»)\nΗ επικεφαλής της «Ελπίδας», Μαριάννα Βαρδινογιάννη, υπογράμμισε τη σημαντική συνεισφορά του Ολυμπιακού και του Βαγγέλη Μαρινάκη στο έργο του Συλλόγου, προσφέροντάς του μία τιμητική πλακέτα ως ένδειξη ευγνωμοσύνης. Συγκεκριμένα, σημείωσε: «Κύριε Πρόεδρε, αγαπητέ μου Βαγγέλη. Αγαπητοί μου φίλοι, παιδιά, όλοι εκπρόσωποι του Ολυμπιακού. Σας καμαρώνουμε σήμερα εδώ. Με ιδιαίτερη χαρά σας υποδεχόμαστε στο νοσοκομείο μας. Η κα. Νταϊφά επίσης είναι εδώ, μια αγαπημένη φίλη. Η επίσκεψη του Ολυμπιακού στην αρχή κάθε χρόνου είναι θεσμός πια για μας και προτεραιότητα για σας απ’ όσο φαίνεται. Μας συγκινεί πολύ. Φέρνετε τη λάμψη της χαράς και του ενθουσιασμού στα πρόσωπα των παιδιών που σας περιμένουν με πολλή και μεγάλη αγωνία. Είχαμε, πραγματικά επί μέρες τώρα, δεχθεί την πολιορκία των μικρών μας φίλων εδώ που ρωτούσαν πότε θα έρθετε. Θα ήθελα να σας εκφράσω τις πιο θερμές ευχαριστίες μου για την παρουσία που είναι πολύτιμη. Πέρα από τα ωραία δώρα που φέρνετε στα παιδιά, υπάρχει πάνω απ’ όλα και η διαβεβαίωση από μέρους σας πως θα είστε στο πλευρό μας πάντα. Θα μας δίνετε δύναμη και κουράγιο στο δύσκολο έργο που επιτελούμε εδώ, οι γιατροί, το προσωπικό και οι φίλοι που στην καθημερινότητα μας, μας βοηθούν και πολλοί απ’ αυτούς είναι σήμερα κοντά μας. Η στήριξη του Ολυμπιακού, και ιδιαίτερα του αγαπητού μας φίλου κ. Βαγγέλη Μαρινάκη, είναι συγκινητική και συνεχής. Τόσο στο Σύλλογο «Ελπίδα» όσο και στο όραμα της ελπίδας. Πραγματικά εκτός από τη φυσική σας παρουσία σήμερα εδώ στο χώρο, έχετε στηρίξει κατ’ επανάληψη με δωρεές το νοσοκομείο μας και την τράπεζα εθελοντών δοτών μυελού των οστών. Έχετε γίνει για μας δικοί μας άνθρωποι. Τόσο ο κ. Μαρινάκης όσο και μέλη της ομάδας, εθελοντές δότες μυελού των οστών. Αυτό το εκτιμώ βαθιά και με συγκινεί και κρατάει μεγάλη θέση στην καρδιά μου η ομάδα σας. Το αστεράκι του Ολυμπιακού, που έχουμε τοποθετήσει στον τοίχο των αστεριών, υπενθυμίζει κάθε στιγμή ότι έχουμε κοντά μας έναν τόσο μεγάλο σύμμαχο. Θα ήθελα πάλι να σας ευχαριστήσω μέσα από την καρδιά μου για την επίσκεψή σας που δίνει κουράγιο και δύναμη σε όλους μας. Στα παιδιά, τους γονείς, τους γιατρούς, το νοσηλευτικό προσωπικό και τα μέλη της «Ελπίδας». Ως ανάμνηση των στιγμών αυτών και ως αναγνώριση της σημαντικής σας συμβολής στο έργο μας θα θέλαμε να απονείμουμε στον κ. Βαγγέλη Μαρινάκη την τιμητική πλακέτα του Συλλόγου «Όραμα Ελπίδας» και το μετάλλιο του υποστηρικτή σε όλα τα μέλη της ομάδας. Εύχομαι μια ειρηνική και ευλογημένη νέα χρονιά με υγεία ευτυχία πολλές επιτυχίες στην ομάδα και τους στόχους σας. Σας ευχαριστώ πολύ».\nΕμμανουήλ Παπασάββας (Διοικητής του Νοσοκομείου Παίδων «Η Αγία Σοφία»), Βαγγέλης Μαρινάκης, Κα Μαριάννα Βαρδινογιάννη\nΟ κ. Μαρινάκης από την πλευρά του χαρακτήρισε λειτούργημα το έργο της κας Βαρδινογιάννη και υποσχέθηκε πως ο ίδιος και η ομάδα του Ολυμπιακού θα είναι πάντα κοντά στα παιδιά της «Ελπίδας», τονίζοντας μεταξύ άλλων: «Είμαι ιδιαίτερα χαρούμενος κι εγώ και η ομάδα μας που βρισκόμαστε για 7η συνεχόμενη χρονιά δίπλα στο ίδρυμα «Ελπίδα» και την κα. Βαρδινογιάννη. Για μας είναι ιδιαίτερη χαρά που βρισκόμαστε εδώ, να δώσουμε χαρά στα παιδιά και να βοηθήσουμε την ιερή προσπάθεια που κάνετε. Τα έχουμε πει πολλές φορές, μακάρι αυτό που γίνεται εδώ να γινόταν πολλές φορές στη χώρα μας και από άλλους. Σίγουρα θα είχαμε μια διαφορετική εικόνα. Εμείς στηρίζαμε, στηρίζουμε και θα στηρίζουμε αυτό το λειτούργημα. Είμαστε ιδιαίτερα χαρούμενοι και περήφανοι γι’ αυτό. Ευχαριστούμε για ότι κάνετε για τη χώρα μας. Είμαστε δίπλα σας. Συνεχίστε στα χρόνια που έρχονται να προσφέρετε όσο μπορείτε από την πλευρά σας. Εμείς θα είμαστε δίπλα σας. Όλα τα καλά, καλή χρονιά».\nΠροηγούμενο άρθροΕπική γκάφα εκπομπής την ώρα που τραγουδούσε ο Κωστής Μαραβέγιας (photo)\nΕπόμενο άρθροΜαρτυρία αστυνομικού | Οδηγός ήταν ο άνδρας αργότερα μάθαμε ότι ήταν ο Παντελίδης


Τι να προσέξεις αν έχεις επίμονη ακμή — Φύσις\nΤι να προσέξεις αν έχεις επίμονη ακμή\nByΑργυρένια 1 Μαρτίου 2020 12 Μαρτίου 2020\nΑκόμη και αν αρχίσετε να χρησιμοποιείτε κάποιο φάρμακο ή κρέμα & ακμή μειώνεται προσωρινά, εάν κάνετε κάτι που δεν είναι καλό για το δέρμα σας, η ακμή σας θα επανέλθει.\nΈχετε έναν υγιεινό τρόπο ζωής για να αποτρέψετε την ακμή μια και καλή.\nΑποφύγετε μια μη ισορροπημένη διατροφή.\nΌταν τρώτε έξω, συνειδητοποιήστε τα γεύματα που έχουν υψηλή περιεκτικότητα σε ζάχαρη και λίπος και επιλέξτε τρόφιμα με καλή διατροφική ισορροπία. Τα ζωικά λίπη δεν είναι καλά για υγιές δέρμα. προσπαθήστε να φάτε περισσότερα πράσινα και κίτρινα λαχανικά. Το υπερβολικό λίπος και η ζάχαρη ενεργοποιούν την έκκριση σμήγματος, η οποία επιδεινώνει την ακμή.\nΑποφύγετε το κάπνισμα και τον πολύ καφέ ή αλκοόλ.\nΟι συνήθειες όπως αυτές όχι μόνο επιδεινώνουν την ακμή, αλλά και τονίζουν το σώμα και καταναλώνουν βιταμίνη C, επιβραδύνοντας την ανάκαμψη.\nΑν φοράτε μακιγιάζ, μάθετε τον κατάλληλο τρόπο για να το εφαρμόσετε.\nΑφαιρέστε το μακιγιάζ σας σύντομα μετά την επιστροφή σας στο σπίτι.\nΤακτοποιήστε τα μαλλιά σας έτσι ώστε να μην “βουρτσίζονται” ενάντια στην ακμή σας.\nΠλένοντας το πρόσωπό σας\nΠλύνετε το πρόσωπό σας απαλά αλλά σχολαστικά με σαπούνι.\nΔύο φορές την ημέρα – μια φορά το πρωί και πάλι το βράδυ.\nΧρησιμοποιήστε μια ενυδατική κρέμα προσώπου ως μέρος της καθημερινής σας βασικής ρουτίνας περιποίησης της επιδερμίδας.\nΤα άτομα με κοκκινωπό δέρμα συχνά εκκρίνουν πολύ σμήγμα και έτσι ακόμη και η ελάχιστη ενυδατική κρέμα είναι αρκετή για την καθημερινή βασική φροντίδα της επιδερμίδας.\nΠάρτε αρκετό ύπνο και κρατήστε τις κανονικές ώρες.\nΕάν κοιμάστε αργά διαταράσσετε το ρυθμό του μεταβολισμού σας, προκαλώντας παλιά κεράτινη να φράξει πόρους, η οποία έχει αρνητικό αντίκτυπο στο δέρμα σας.\nΦροντίδα προσώπου | Φροντίδα Σώματος\n5 tips για λιπαρό δέρμα\nByΑργυρένια 27 Μαΐου 2019 13 Μαρτίου 2020\nΛιπαρό δέρμα έχουμε όταν οι σμηγματογόνοι αδένες στο δέρμα κάνουν πάρα πολύ σμήγμα. Το σμήγμα είναι η κηρώδης, ελαιώδης ουσία που προστατεύει και ενυδατώνει το δέρμα. Το σμήγμα είναι ζωτικής σημασίας για τη διατήρηση της υγείας του δέρματος. Ωστόσο, πάρα πολύ σμήγμα μπορεί να οδηγήσει σε λιπαρό δέρμα, φραγμένους πόρους, και ακμή. Η διαχείριση του…\nΕυαίσθητο δέρμα μετά το ξύρισμα; Δες τι να κάνεις\nΔεν υπάρχει τίποτα καλύτερο από ένα καλό καθαρό ξύρισμα για να ξεκινήσετε τη μέρα σας καλά Δυστυχώς, λεγεώνες των ανδρών που περπατούν στη γη αυτή τη στιγμή έρχονται αντιμέτωποι με μια δυσάρεστη παρενέργεια του ξύρισματος: ερεθισμός από ξύρισμα. Όλοι το είχαμε κάποια στιγμή … αυτό το απαίσιο συναίσθημα φαγούρας που αναδύεται λίγες ώρες μετά το…\nPH δέρματος. Τι πρέπει να ξέρεις.\nByΑργυρένια 1 Μαρτίου 2020 13 Μαρτίου 2020\nΜερικές φροντίδες δέρματος έχουν γίνει αφορμή για σύγχυση και ανησυχία. Πώς μπορούν δύο μικρά γράμματα έχουν τέτοιες επιπτώσεις στο δέρμα μας; Όπως αποδεικνύεται, πώς το pH σχετίζεται με το δέρμα μας και τα προϊόντα που χρησιμοποιούμε είναι συναρπαστικό. Και παρά την ανησυχία η εύρεση ισορροπημένης φροντίδας του δέρματος είναι πιο εύκολο από ό, τι μπορείτε…


Κρίνει ξανά τον υποβιβασμό η Ξάνθη\nPosted on 11 Μαΐου 2015 από RITORNO 2015 in ΠΟΔΟΣΦΑΙΡΟ // 0 Comments\nÎÁÍÈÇ - ÇÑÁÊËÇÓ / 30ç ÁÃÙÍÉÓÔÉÊÇ SUPERLEAGUE / ÔÏ 2ï ÃÊÏË ÔÏÕ ÇÑÁÊËÇ (1-2)\nΚατά ένα παράδοξο παιχνίδι της τύχης εδώ και 25 χρόνια που μετέχει χωρίς διακοπή στην πρώτη κατηγορία η Ξάνθη, βρίσκεται πολύ συχνά να έχει ρυθμιστικό ρόλο στην τελευταία αγωνιστική. Άλλοτε για να παραμείνει η ίδια στην κατηγορία και άλλοτε για να καθορίσει με το αποτέλεσμα της, την τελική κατάταξη.\nΚάτι ανάλογο θα γίνει και στην εφετινή τελευταία αγωνιστική. Το δικό της αποτέλεσμα με αντίπαλο τον Πανθρακικό στην Κομοτηνή, στο Θρακιώτικο ντέρμπι θα καθορίσει σε μεγάλο βαθμό την τέταρτη ομάδα που θα πάρει την άγουσα για την Football League.\nΠάμε να γυρίσουμε τον χρόνο πίσω για να συναντήσουμε αυτές τις περιπτώσεις θυμίζοντας ότι η Ξάνθη μετέχει ανελιπώς από την σεζόν 1989-1990 στην επαγγελματική κατηγορία.\n1991 Ηρακλής-Ξάνθη 0-0\nΘρίλερ με «θύμα» τον Ιωνικό σε πρώτη φάση και τον Λεβαδειακό σε δεύτερη. Έπεσαν αμφότερες αν και ο μεν Ιωνικός απέσπασε λευκή ισοπαλία στο Αλκαζάρ από την Λάρισα και ο δε Λεβαδειακός νικούσε 1-0 τον Απόλλωνα με σκόρερ τον Κώστα Τσάνα.\nΟλοκλήρωσαν με 27 βαθμούς, έναν βαθμό λιγότερο από την Ξάνθη (πήρε ισοπαλία 0-0 από τον Ηρακλή στο Καυτατζόγλειο) , τον Πανσερραϊκό που ανέτρεψε το σκορ και νίκησε 2-1 τον ΠΑΟΚ στις Σέρρες και την Παναχαϊκή που αδιάφορη έχασε με 3-0 στην Πάτρα από τον Αθηναϊκό.\n1992 Ξάνθη-Αθηναϊκός 1-2\nΟ Πανιώνιος γνωρίζει την συντριβή στο Αλκαζάρ από την Λάρισα (4-0) και μπλέκεται σε τετραπλή ισοβαθμία στην οποία υστερεί και υποβιβάζεται για πρώτη φορά στην ιστορία του. Για να προκύψει η τετραπλή ισοβαθμία, χρειάστηκε να νικήσουν η Παναχαϊκή (2-0 την Καλαμαριά στην Πάτρα) και η Ξάνθη στον Βύρωνα τον Αθηναϊκό με 2-1 γυρίζοντας μάλιστα το σκορ με γκολ των Ουζουνίδη και Μαλαδένη. Την τετράδα συμπλήρωσε η Δόξα που είχε εξασφαλιστεί από την προηγούμενη αγωνιστική και δεν επηρεάστηκε από την ήττα της στην Κατερίνη από τον Πιερικό με 1-0.\n1993 Πιερικός-Ξάνθη 3-2\nΟ Εδεσσαϊκός ανατρέπει τα προγνωστικά και γλυτώνει τον υποβιβασμό με την νίκη του στο Καυτατζόγλειο (2-1 τον Ηρακλή). Αυτό το αποτέλεσμα «πλήγωσε» τον Πιερικό που μετά από σκληρή μάχη επικράτησε 3-2 της Ξάνθης στην Κατερίνη.\n1994 Εδεσσαϊκός-Ξάνθη 2-0\nΗ Παναχαϊκή ήθελε μόνο νίκη επί του Παναθηναϊκού και ταυτόχρονα ήττα του Εδεσσαϊκού από την Ξάνθη στην Έδεσσα. Δεν έγινε τίποτα από τα δύο. Έχασε στο ΟΑΚΑ και δεν χρειάστηκε να αγωνιά για το τι θα γινόταν στην Έδεσσα (νίκησε τελικά ο Εδεσσαϊκός).\n2007 Ξάνθη-Ηρακλής 1-2\nΟ Παναθηναϊκός ρυθμίζει την ουρά. Αναδεικνύεται ισόπαλος 2-2 στην Λειβαδιά με την Κέρκυρα (ισοφάρισε δύο φορές, την δεύτερη με αυτογκόλ του Ανέστη Αναστασιάδη στο 84’). Οι Φαίακες τελείωσαν με 35 βαθμούς όσους είχαν επίσης Ηρακλής και Καλαμαριά έναντι 36 της Λάρισας και της Ξάνθης.\nΗ Κέρκυρα υστερούσε σε αυτή την τριπλή ισοβαθμία που προκάλεσαν δύο συναρπαστικά «διπλά». Του Ηρακλή στα Πηγάδια (2-1 την Ξάνθη με τον Κατσιαμπή να πετυχαίνει το χρυσό γκολ της νίκης στο 65) και της Λάρισας στην Καλαμαριά επίσης με 2-1 (ο Διγκόζης με πέναλτι στο 62’ και ο Καραμανλής με αυτογκόλ στο 81 «ακύρωσαν» το προβάδισμα της Καλαμαριάς με τον Περόνε).\n2008 Εργοτέλης-Ξάνθη 2-0\n2012 Ξάνθη-Εργοτέλης 4-2\nΜία τελευταία ευκαιρία είχε ο Εργοτέλης για να αποφύγει το μοιραίο. Να νικήσει στην Ξάνθη και ταυτόχρονα να χάσει η Κέρκυρα στο «Βικελίδης» ώστε να ισοβαθμήσει μαζί της και να διεκδικήσει την παραμονή του σε μπαράζ. Τελικά έχασε στα Πηγάδια (4-2) και είχε ελάχιστη σημασία η ισοπαλία της Κέρκυρας με τον Άρη (1-1)


Merino Kids - BabyMou\nΑρχική > Merino Kids\nΚατάλογος προϊόντων από κατασκευαστή Merino Kids\nΗ εταιρεία Merino Kids έχει τις ρίζες της στην Νέα Ζηλανδία και έχει κερδίσει πολλά διεθνή βραβεία για τα προϊόντα της που είναι φτιαγμένα αποκλειστικά από 100% μαλλί Merino. Ειδικεύεται στο σχεδιασμό και την κατασκευή προϊόντων ύπνου για βρέφη, μωρά και παιδιά. Το μαλλί Merino είναι ιδανικό για τον ύπνο τους καθώς έχει μοναδικές θερμορυθμιστικές και υποαλλεργικές ιδιότητες. Δημιουργεί ένα μικροκλίμα το οποίο βοηθάει το μωρό να κοιμάται στην ιδανική θερμοκρασία χωρίς να κρυώνει ή να ιδρώνει. Τα προϊόντα της Merino Kids είναι μοναδικά και διατίθενται σε υπέροχα χρώματα.\nΤο πιο διάσημο προϊόν της είναι ο υπνόσακος Go Go Bag τον οποίο δημιούργησε η ιδρυτής της εταιρείας το 2003 Amie Nilsson για την κόρη της που ξεσκεπαζόταν το βράδυ και μετά ξυπνούσε γιατί κρύωνε. Αυτό ήταν και το πρώτο - πολυβραβευμένο πλέον - προϊόν της Merino Kids που προτιμούν και πολλοί διάσημοι για τα παιδιά τους, συμπεριλαμβανομένης και της βασιλικής οικογένειας της Αγγλίας.\nΕνισχυμένος Υπνόσακος για 2-4 ετών Merino...


Αγκαλιάζει την άνοδο ο Απόλλων Λάρισας - Βεργίνα News\nΠολύ κοντά στην εξασφάλιση της δεύτερης θέσης της Football League, που οδηγεί σε μπαράζ ανόδου με τον 13ο της Super League, βρίσκεται ο Απόλλων Λάρισας. Η θεσσαλική ομάδα επικράτησε στο ντέρμπι της 29ης αγωνιστικής του Πλατανιά με 1-0, τον ξεπέρασε κατά δύο βαθμούς και έχει και το «πάνω χέρι» σε περίπτωση ισοβαθμίας (αφού το αντίστοιχο ματς του πρώτου γύρου στα Περιβόλια είχε λήξει ισόπαλο 0-0). Με αυτά τα δεδομένα, ο Απόλλων χρειάζεται έναν βαθμό στο ματς της τελευταίας αγωνιστικής με τον Ηρόδοτο στην Κρήτη, για να «σφραγίσει» τη δεύτερη θέση. Το γκολ που έκρινε τη σημερινή (21/4) αναμέτρηση πέτυχε ο Λουκάο με κεφαλιά, μόλις στο 2ο λεπτό, ενώ οι Χανιώτες είχαν δοκάρι στο 72΄ με τον Ποζατζίδη.\nΠροηγούμενο άρθροΕπιστρέφονται πινακίδες – άδειες κυκλοφορίας ενόψει του Πάσχα\nΕπόμενο άρθροΟ ΠΑΟΚ επέστρεψε στη κορυφή – Πρωταθλητής 2018-2019


Ερέρα: «Οι πλούσιοι κλέβουν τα όνειρα των ανθρώπων» (pic) | Sportsking.gr\nΕρέρα: «Οι πλούσιοι κλέβουν τα όνειρα των ανθρώπων» (pic)\nΟ Άντερ Ερέρα έγινε ο πρώτος παίκτης που αντέδρασε στη δημιουργία της European Super League και συγκινεί, μιλώντας για όσα πρεσβεύει το ποδόσφαιρο.\nΗ δημιουργία της European Super League έχει φέρει σε μια κατάσταση σοκ ολόκληρη την ποδοσφαιρική Ευρώπη. Σαφέστατα, υπήρχαν εδώ και χρόνια φήμες περί δημιουργίας της. Ωστόσο, κανείς δεν περίμενε πως θα φτάσουμε στο σημείο ενός «σχίσματος». Βέβαια, όλες οι αντιδράσεις ήταν από πρώην ποδοσφαιριστές ή οπαδούς. Κανείς εν ενεργεία παίκτης ή προπονητής δεν είχε ακόμα μιλήσει. Ο Άντερ Ερέρα, όμως, «έσπασε» αυτή την τρόπον τινά ομερτά.\nΟ Ισπανός μέσος της Παρί Σεν Ζερμέν, η οποία δεν βρίσκεται στο γκρουπ των ιδρυτικών ομάδων της European Super League, αναφέρθηκε στη δημιουργία αυτής της κλειστής λίγκας. Όπως τόνισε, εφόσον το πλάνο αυτό γίνει και πρακτικά πραγματικότητα, θα χαθούν τα όνειρα όλων όσων αγαπούν το ποδόσφαιρο. Ο Ερέρα στάθηκε στο ρομαντικό κομμάτι του αθλήματος και στο γεγονός ότι όλα πλέον γίνονται «θυσία» στο βωμό του χρήματος.\nΤα λόγια του Ερέρα μιλάνε στην καρδιά κάθε ποδοσφαιρόφιλου\nΌπως ανέφερε, είναι υπέρ του να δημιουργηθεί ένα νέο Champions League, σε βελτιωμένη έκδοση. Όχι, όμως, να χαθεί κάθε ευκαιρία οποιασδήποτε μικρής ομάδας να παλέψει απέναντι στους «γίγαντες» και να μπορεί να τους κερδίσει. Γι’ αυτό και ο ίδιος επέλεξε να μη μείνει σιωπηλός μπροστά σε όλη αυτή την κατάσταση που έχει δημιουργηθεί. Βέβαια, ακόμα δεν είναι 100% σίγουρο ότι η Παρί Σεν Ζερμέν θα μείνει εκτός από τη νέα διοργάνωση. Ωστόσο, το γεγονός ότι ο Ερέρα έγινε ο πρώτος παίκτης κορυφαίου συλλόγου που μιλάει ανοιχτά κατά της νέας λίγκας είναι από μόνο του θετικό.\n«Ερωτεύτηκα το ποδόσφαιρο των οπαδών. Το όνειρο να βλέπω την ομάδα που αγαπώ να αντιμετωπίζει τους καλύτερους όλων. Αν προχωρήσει το σχέδιο για την European Super League, αυτά τα όνειρα θα τελειώσουν. Οι ελπίδες των φιλάθλων, ότι ομάδες που δεν είναι “γίγαντες” να μπορούν να κατακτήσουν διοργανώσεις εντός γηπέδου, θα λήξουν. Αγαπώ το ποδόσφαιρο και δεν μπορώ να μείνω σιωπηλός σε αυτό. Πιστεύω σ’ ένα βελτιωμένο Champions League. Όχι οι πλούσιοι να κλέβουν αυτό που δημιούργησαν οι απλοί άνθρωποι. Αυτό που είναι το πιο όμορφο άθλημα στον πλανήτη», ανέφερε ο Ερέρα.


ΔΙΣΚΟΣ Mudhoney - The lucky ones | MiC - GREEK MUSIC MAGAZINE\nΔιάγουμε τίμια και δίκαια το έτος της Sub Pop.\nΔίκαια διότι δεν περιοριζόμαστε στους εορτασμούς και τις επετείους γύρω από το grunge, τους Nirvana και τις deluxe επανεκδόσεις των Mudhoney, αλλά αναγνωρίζουμε στους Fleet Foxes την μεγαλύτερη σφαλιάρα που έφαγε ποτέ η punk vs synth μουσική μας υπόσταση, ενώ ταυτόχρονα δεν έχουμε φτάσει ακόμη στον απόηχο σχημάτων όπως οι C.S.S. που την τίμησαν στο ακέραιο.\nΤίμια ...διότι η Sub Pop υπήρξε πάντοτε μια τίμια ανεξάρτητη εταιρία. Και ως τίμια δεν θα μπορούσε να απαξιώσει την προσφορά των Mudhoney στην πορεία προς την κατάκτηση του κόσμου, που τελικά έλαβε χώρα χωρίς αυτούς.\nΠρο εφτά ετών ο Γιάννης Ασπιώτης ορθά κοφτά εδραίωσε τους Mudhoney στο θρόνο της αμετανόητης punk rock αντιδραστικότητας και προ διετίας ο Τάσος Πατώκος με διδακτορικό τρόπο θεωρητικοποίησε για πάντα την ικανότητά τους να είναι σπουδαίοι μέσα από ευτελείς τακτικές. Το Word δεν τους συμπεριέλαβε στον κατάλογο των σχημάτων Can't Change/ Won't Change και ο Lemmy στο ίδιο τεύχος όταν δήλωνε σοφά ότι "οι μπάντες που αλλάζουν πεθαίνουν", ίσως να είχε και τους Mudhoney στο μυαλό του εκτός από το δικό του παράδειγμα. Μην ακούω κακοβουλίες περί των Iron Maiden του grunge πάντως...\nΤο Lucky Ones τους βρίσκει στο τέλος μιας δεκαετίας που πολύ απέχει από το να είναι η δεκαετία είτε του ιδεολογικού, είτε του μουσικού τους υπόβαθρου. Αν είναι ένας ήχος που οριστικά κηδεύτηκε στα 00s αυτός είναι ο "στεγνός" επιθετικός ήχος. Διάφοροι παίζουν επιθετικά, αλλά με νεόπλουτη παραγωγή (από τους Killers έως και τους Gallows). Ακόμη περισσότεροι ακούγονται "στεγνοί", αλλά ταυτόχρονα αφόρητα παθητικοί. Οι Mudhoney του 2008 είναι ένα σχεδόν DIY επίτευγμα από μία μπάντα που από χρόνια θα μπορούσε να είχε επιλέξει την οδό της στουντιακής αφθονίας και της ηχητικής διαφθοράς.\nΤο άλμπουμ ανοίγει τυπικά για να συνεχίσει ικανοποιητικά, με το Inside Out Over You να παραμένει πιστό στη βρώμικη ανορεξική σεξουαλική παράδοση της μπάντας. Πριν ισχυριστούμε ότι γυρίζουν τον χρόνο πίσω, μας θυμίζουν ότι ποτέ δεν είχαν τραβήξει μπροστά και κατόπιν μας αφήνουν να απολαύσουμε ασυνείδητα σχεδόν τις στριγκλιές του Mark Arm.\nΔεν είναι μυστικό ότι οι συνθέσεις τους είναι ανυπόφορα απλοϊκές και ότι υπηρετούν την τεχνική του Stoogie-κού ιδιώματος στην πιο διαδεδομένη μορφή της. Σε μπάντες όπως οι Mudhoney αυτή η πληγή έχει μετατραπεί σε ατού εδώ και πολλά χρόνια.\nΑπό εκεί και πέρα το rating αυξομοιώνεται ανάμεσα σε τραγούδια που δίνουν την εντύπωση ότι έχουν ξαναυπάρξει (The Lucky Ones) και σε αυτά που σου δίνουν τη δυνατότητα να τα αποτυπώνεις με την πρώτη ακρόαση (Running Out). Λεπτή η διαφορά, αλλά ουσιαστική. Και περιέργως υπάρχουν ακροατές-οπαδοί που επιλέγουν την πρώτη κατηγορία.\nΚατά τα άλλα ...τα χρόνια περνάνε, η δισκογραφία μεγαλώνει, τα τραγούδια ομοιάζουν και συγχέονται, η rhythm section παραμένει σφιχτή και άγρια, οι κιθάρες δεν αποστρέφονται τις παλιές τους συνήθειες και τα πάντα παραπέμπουν σε μια νοσταλγία την οποία ποτέ δεν έχουμε στερηθεί. Δηλαδή οι Mudhoney είναι οι νέοι Dead Moon και όλοι γνωρίζετε τα θετικά και τα αρνητικά που συνεπάγεται αυτή εδώ η κατάκτηση...


ΚΙΤΡΙΝΗ ΤΣΙΠΟΥΡΑ! – DeNereis\n1 Σεπτεμβρίου, 2016 29 Ιουνίου, 2019 No Comments\nΈνα ψάρι πολύ εύκολο να το βρεις και δύσκολο να μην αρέσει! Η σημερινή μας συνταγή σίγουρα θα δώσει στη τσιπούρα σας ταυτότητα και γεύση ακόμα και για τον πιο απαιτητικό!\nΠλένουμε και καθαρίζουμε πολύ καλά τις Τσιπούρες μας! Τις βάζουμε σε τρυπητή να στραγγίξουν για 2-3 λεπτά! Στη συνέχεια αλατοπιπερώνουμε και από τις δύο πλευρές. Σε μία λαδόκολα στρώνουμε φέτες λεμονιού, (για να αποφύγουμε την πικρα που βγάζει η φλούδα αν θέλουμε την αφαιρούμε) ,ανάλογα το μήκος της τσιπούρας μας, σφίγγουμε και ένα ακόμα και ραντίζουμε με ελαιόλαδο. Έπειτα βάζουμε ένα κλαράκι δενδρολίβανο και τυλιγουμε την κάθε μια μόνη της σε λαδόκολα. Ψήνουμε στον αέρα στους 250 βαθμούς για 40 λεπτά! Έπειτα ανοίγουμε τη λαδόκολα και αφήνουμε να κοκκινίσει το πάνω μέρος του ψαριού!\n*Για να μην λερώσουμε το φούρνο, καλύτερα τα τυλιγμένα ψάρια να μπουν σε ταψί!\nΣερβίρουμε με πράσινη σαλάτα, καστανό ρύζι και λαδολέμονο!\nΓια το λαδολέμονο: Σφίγγουμε 3 λεμόνια, βάζουμε λίγο αλάτι και πιπέρι, 1/2 σφηνάκι ελαιόλαδο, 2 κουταλιές μουστάρδας, 3 κουταλιές μέλι, 2-3 φέτες λεμονιού(από αυτές που είχαμε μαζί με το ψάρι στο ψήσιμο και 3 φρέσκα κρεμμυδάκια ψιλοκομμένα! Τα χτυπάμε όλα μαζί σε μπλέντερ να γίνουν χυλός.\n*Οι υπόλοιπες φέτες τρώγονται ως συνοδευτικό ή χρησιμοποιούνται απλά ως ντεκόρ!\nPrevious: 2 ΕΥΚΟΛΑ ΠΡΩΪΝΑ ΓΙΑ ΤΟ ΜΩΡΟ ΣΑΣ!\nNext: ALERT DI MODA!\nΣτιγμές σαν κι αυτές…


Παιχνίδι Zombies Pothead 2 - να παίξετε online δωρεάν.\nΟ στόχος αυτού του παιχνιδιού είναι - για να υπερασπίσουν το έδαφός τους από τις συνεχείς επιδρομές των αιμοδιψή ζόμπι. Θα πρέπει να καταβάλουν κάθε προσπάθεια ώστε να παραμένουν περισσότερο από εσάς.\n© Δωρεάν online παιχνίδι Zombies Pothead 2 (). Κάντε online παιχνίδι λάμψης Zombies Pothead 2 για δωρεάν. Μην ξεχάσετε να αξιολογήσετε αυτό το παιχνίδι Zombies Pothead 2 και να μοιραστούν αυτό το παιχνίδι με τους καλύτερους φίλους σας.\nΠαιχνίδι Zombies Pothead 2 σε απευθείας σύνδεση\nΠεριγραφή του παιχνιδιού Zombies Pothead 2 γραμμή. Πώς να παίξετε το παιχνίδι online Ο στόχος αυτού του παιχνιδιού είναι - για να υπερασπίσουν το έδαφός τους από τις συνεχείς επιδρομές των αιμοδιψή ζόμπι. Θα πρέπει να καταβάλουν κάθε προσπάθεια ώστε να παραμένουν περισσότερο από εσάς. Από τον αέρα, θα βοηθήσει το αεροσκάφος. Στους δύσκολους καιρούς θα σας ρίξει πυρομαχικά ή να βοηθήσει με τα χρήματα.\nZombies Pothead 2 ( Ψηφοφορίες11, Δευτεροβάθμια Βαθμολογία: 4.82/5)


Πως επηρέασε η πανδημία τα επίπεδα παχυσαρκίας - Men's Daily Magazine\nΑρχικήEditor PicksΠως επηρέασε η πανδημία τα επίπεδα παχυσαρκίας\nΤρίτη, 23 Φεβρουάριος 2021, 19:04\nΑυξάνονται τα δημοσιεύματα που δείχνουν ότι παχυσαρκία και COVID-19 συνδέονται μεταξύ τους. Τα περισσότερα στοιχεία συνηγορούν ότι υπάρχει θετική σχέση. Παρακάτω θα παραθέσω κάποια στοιχεία από έρευνες που έχουν γίνει ανά την υφήλιο και εξετάσουν τη σχέση της παχυσαρκίας με τον νέο ιό.\nΣύμφωνα με στατιστικά στοιχεία από 5 χώρες της Ευρώπης (Ιταλία, Ισπανία, Σουηδία, Ελβετία, Ολλανδία) το 73,4 % των σοβαρά ασθενών από τον κορωνοϊό είχαν Δείκτη Μάζας Σώματος από 30 έως 40\nΔείτε Επίσης: Τα οφέλη της καλής υγείας σε ένα βαζάκι φυστικοβούτυρου\nΤο περιοδικό Obesity δίνει όμως έναν ακόμη παράγοντα στη δυσκολία της διαχείρισης των παχύσαρκων ασθενών. Σε πολλές περιπτώσεις υπάρχει πρόβλημα καθώς είτε υπάρχει έλλειψη μηχανημάτων είτε τα μηχανήματα που υπάρχουν δεν μπορούν να ανταπεξέλθουν στις απαιτήσεις των συγκεκριμένων ασθενών (βάρος, όγκος).\nΦυσικά και δεν πρέπει να λησμονούμε ότι η παχυσαρκία σε ένα μεγάλο ποσοστό συνοδεύεται από νοσήματα όπως ο σακχαρώδης διαβήτης, η υπέρταση, τα καρδιαγγειακά νοσήματα. Κατ’ αυτόν τον τρόπο η αντιμετώπιση του COVID-19 γίνεται ακόμα πιο δύσκολη.\nΕπιπρόσθετα η παχυσαρκία έχει αποδειχτεί ότι συνδυάζεται και κακή διατροφή. Αυτό σημαίνει ότι δεν καλύπτονται και τα θρεπτικά συστατικά και οι βιταμίνες που δείχνουν ότι μπορεί να παίξουν θετικό ρόλο στην αντιμετώπιση των συμπτωμάτων του COVID-19. Σύμφωνα με το επιστημονικό περιοδικό Nutrients, θα πρέπει να υπάρξει περαιτέρω έρευνα στο ρόλο της βιταμίνης C, D και του ψευδαργύρου, καθώς τα δεδομένα που υπάρχουν μέχρι τώρα δείχνουν υποστήριξη του ανοσοποιητικού συστήματος.\nΗ χρήση του lockdown μπορεί από επιδημεολογικής άποψης να έχει αποτέλεσμα, αλλά παράλληλα μπορεί να προκαλέσει αρνητικές συνέπειες σε άλλες μετρήσεις υγείας.\nΌπως σημειώνει πολύ εύστοχα το περιοδικό Nature:\nΘα πρέπει να δώσουμε μεγάλη βάση στην διατροφή μας και να κρατήσουμε τις συνήθειες και μετά την καραντίνα. Ξεκινήστε με μια απλή διατροφή και προσπαθήστε να την αλλάζετε προς το καλύτερο με μικρά βήματα.\nΠροηγούμενο άρθροΤο Kona 2022 έρχεται πιο εμφανίσιμο και με νέα έκδοση Sporty N Line\nΕπόμενο άρθροRazer Kiyo Pro: 200$ κάμερα, όχι και τόσο δυνατή όσο θα έπρεπε


Φωτιά στο Μαρκόπουλο- απειλούνται σπίτια! - BORO από την ΑΝΝΑ ΔΡΟΥΖΑ - boro.gr\nΑρχική / News (old articles) / Φωτιά στο Μαρκόπουλο- απειλούνται σπίτια!\nΦωτιά στο Μαρκόπουλο- απειλούνται σπίτια!\nΜεγάλη φωτιά βρίσκεται σε εξέλιξη στο Χεροβούνι, η περιοχή ανάμεσα στο Μαρκόπουλο και το Πόρτο Ράφτη, η οποία μάλιστα είναι και κατοικημένη.\nΗ πυρκαγιά ξέσπασε στις δύο το μεσημέρι, περίπου, σε δύσβατο σημείο και επεκτάθηκε κοντά σε σπίτια. Η αγωνία εντείνεται καθώς στην περιοχή πνέουν ισχυροί άνεμοι.\nΣτο έργο κατάσβεσης συμμετέχουν αυτή την ώρα τέσσερα πυροσβεστικά αεροσκάφη, δύο ελικόπτερα, 80 πυροσβέστες με 30 οχήματα, 10 οχήματα από δήμους. Λόγω της πυρκαγιάς έχει διακοπεί η κυκλοφορία των οχημάτων στη λεωφόρο Μυρινούντος.


***Οι Θεωρίες Του Βρασίδα***: Πώς εξαφανίστηκε η αμερικάνικη σημαία του Νιλ Άρμστρονγκ από την Σελήνη;\nΠώς εξαφανίστηκε η αμερικάνικη σημαία του Νιλ Άρμστρονγκ από την Σελήνη;\nΟι σημαίες που είχαν υψώσει οι Αμερικανοί αστροναύτες στη σελήνη πριν από σαράντα χρόνια βρίσκονται όλες στη θέση τους, εκτός από μία, αποκάλυψε τη Δευτέρα ένας επιστήμονας της αμερικανικής διαστημικής υπηρεσίας NASA. Η σημαία που λείπει είναι αυτή που είχαν τοποθετήσει ο Μπαζ Όλντριν και ο Νιλ Άρμστρονγκ, οι αστροναύτες της πρώτης επανδρωμένης αποστολής στο φεγγάρι, το 1969.\n"Με βάση τις εικόνες του LROC, είναι βέβαιο ότι οι αμερικανικές σημαίες είναι ακόμη όρθιες και ρίχνουν σκιά στα σημεία προσελήνωσης, εκτός από αυτήν του Apollo 11. Ο αστροναύτης Μπαζ Όλντριν είχε πει ότι η σημαία έπεσε στο έδαφος της σελήνης από τα αέρια που προκάλεσαν οι κινητήρες του Apollo 11 κατά την αποσελήνωση. Φαίνεται ότι είχε δίκιο!", γράφει ο Ρόμπινσον.\nΑναρτήθηκε από Βρασίδας στις 12:38 π.μ.\nΕτικέτες Διάστημα, Διαστημικές αποστολές, N.A.S.A.\nIovaros 2 Νοεμβρίου 2012 - 3:25 π.μ.\nΚαλησπέρα, η μαλλον καλημερα! Θα μπορούσα με κάποιον τρόπο να επικοινωνήσω μαζί σου!\nΒρασίδας 28 Οκτωβρίου 2013 - 10:52 μ.μ.\nΣυγνώμη, φίλε μου, για την καθυστερημένη απάντηση. Αν ενδιαφέρεσαι ακόμα για την επικοινωνία, στείλε μου ένα e-mail.


Αιτ/νία: Οι εκλεγμένοι της «Λαϊκής Συσπείρωσης» στηρίζουν τα αιτήματα της Ο.Α.Σ - Άρθρα-Απόψεις | AgrinioTimes.gr\nΑιτ/νία: Οι εκλεγμένοι της «Λαϊκής Συσπείρωσης» στηρίζουν τα αιτήματα της Ο.Α.Σ\n6 Απριλίου 2020 12:12 6 Απριλίου 2020 12:23 AgrinioTimes\nΑυτή την ανακοίνωση της Ο.Α.Σ.Ν.Α. θα καταθέσουμε ως ψήφισμα στα επόμενα δημοτικά συμβούλια που θα πραγματοποιηθούν και θα τα καλέσουμε να εκφράσουν την στήριξή τους στα αιτήματα των μικρομεσαίων αγροτών και κτηνοτρόφων.\nΤαυτόχρονα σε απόγνωση βρίσκονται χιλιάδες παραγωγοί βρώσιμης ελιάς στο νομό Αιτωλοακαρνανίας, εξαιτίας των εξευτελιστικών τιμών που πωλήθηκε η φετινή σοδειά. Τιμές κάτω από το μισό από την προηγούμενη χρονιά. Η καλαμών με τιμή πέρυσι στα 2 ευρώ, φέτος είναι κάτω από 1 ευρώ .Όσοι παραγωγοί αποθήκευσαν το προϊόν τους σε κάδους, προκειμένου να επιτύχουν καλύτερη τιμή για να επιβιώσουν, αρχικά βρέθηκαν αντιμέτωποι με τα καρτέλ των εμπόρων. Τώρα λόγω του κορονοϊού, βρίσκονται σε πλήρη απόγνωση καθώς η απορρόφηση του προϊόντος στην αγορά είναι μηδενική. Δεν βρισκόμαστε αντιμέτωποι μόνο με τις χαμηλές τιμές, έχουμε να αντιμετωπίσουμε και το μεγάλο κόστος παραγωγής, πανάκριβα μέσα και εφόδια, υψηλό αγροτικό ρεύμα και πετρέλαιο, υψηλές ασφαλιστικές εισφορές σε ΕΦΚΑ, ΕΛΓΑ, τα χαράτσια του ΕΝΦΙΑ.


Οι ταινίες της εβδομάδας ???? (13-09-18) | Ράδιο Πόλις 99,4\nΑρχική Σινεμά Οι ταινίες της εβδομάδας ???? (13-09-18)\nΟι ταινίες της εβδομάδας ???? (13-09-18)\nΠλούσια αναμένεται η κινηματογραφική εβδομάδα, με την επιστροφή του Ντένζελ Ουάσινγκτον να δημιουργεί εντυπώσεις.\nΑπό τον «Κυνηγό» στο «Equalizer 2» αυτές είναι οι ταινίες της εβδομάδας που ανεβαίνουν από σήμερα Πέμπτη 13 Σεπτεμβρίου στις κινηματογραφικές αίθουσες. Για να δούμε τι θα δούμε…\nΟι ταινίες της εβδομάδας (13-09-18)\nΑπό τα πιο μακρινά σημεία του διαστήματος στους μικρούς δρόμους των προαστίων, το κυνήγι επιστρέφει στο σπίτι του μέσα από την εκρηκτική επαναφορά της κινηματογραφικής σειράς «Κυνηγός» του Σέιν Μπλακ. Τώρα, οι πιο θανάσιμοι κυνηγοί του σύμπαντος είναι πιο δυνατοί, πιο έξυπνοι και πιο φονικοί από ποτέ, έχοντας εξελιχθεί γενετικά με DNA από άλλα είδη. Όταν ένα νεαρό αγόρι προκαλέσει κατά λάθος την επιστροφή τους στη Γη, μόνο μια ετερόκλητη ομάδα πρώην στρατιωτών και ένας θυμωμένος καθηγητής επιστημών θα μπορέσουν να εμποδίσουν το τέλος του ανθρώπινου είδους. Σκηνοθεσία: Σέιν Μπλακ. Παίζουν: Μπόιντ Χόλµπρουκ, Τρεβάντε Ρόουντς, Τζέικομπ Τρέμπλεϊ.\nΗ Όντρεϊ και η Μόργκαν είναι δύο 30άρες κολλητές φίλες που ζουν στο Λος Άντζελες και τελείως απρόσμενα βρίσκονται μπλεγμένες σε μία διεθνή συνωμοσία, όταν ο πρώην φίλος της Audrey εμφανίζεται στο διαμέρισμα τους με μία ομάδα αδίστακτων εκτελεστών να τον ακολουθεί. Εκπλήσσοντας ακόμα και τους ίδιους τους εαυτούς τους, οι δύο κοπέλες ορμούν στην δράση καταστρώνοντας ένα σχέδιο για να σώσουν τον κόσμο ενώ τις αναζητούν στην Ευρώπη διάφοροι εκτελεστές αλλά και ένας γοητευτικός αλλά ύποπτος Άγγλος πράκτορας. Σκηνοθεσία: Σουζάνα Φόγκελ. Παίζουν: Μίλα Κούνις, Κέιτ ΜακΚίνον, Τζάστιν Θερού.\nΜετά την επανάσταση, ο Che βρίσκεται στο απόγειο της φήμης του και της εξουσίας του. Τότε εξαφανίζεται, επιστρέφοντας μυστικά στην Βολιβία όπου οργανώνει μία μικρή ομάδα απο Κουβανούς συντρόφους προκειμένου να αρχίσει την μεγάλη Επανάσταση της Λατινικής Αμερικής. Σκηνοθεσία: Στίβεν Σόντερμπεργκ. Παίζουν: Μπενίσιο Ντελ Τόρο, Κάρλος Μπαρδέμ.\n1929, σε απομονωμένη περιοχή της Βόρειας Αυστραλίας. Ο Σαμ είναι ένας Αβοριγίνος μεσήλικας τσοπάνης που εργάζεται για έναν ευγενικό ιεροκήρυκα, τον Φρεντ Σμιθ. Ο Χάρι Μαρς, επιστρέφοντας από το Δυτικό Μέτωπο, τοποθετείται ως νέος υπεύθυνος εκεί, και ο Σαμ με τη σύζυγο του στέλνονται να βοηθήσουν στην ανακαίνιση του φυλάκιού του. Αλλά ο Χάρι αποκαλύπτεται ότι είναι ένας δύστροπος και πικρόχολος άντρας, και η σχέση του με τον Σαμ γρήγορα κλιμακώνεται αρνητικά. Αυτό έχει συνέπεια μια βίαιη ανταλλαγή πυροβολισμών, όπου ο Σαμ σκοτώνει τον Χάρι προσπαθώντας να σώσει τη ζωή του. Έτσι, ο άτυχος Αβοριγίνος γίνεται ένας καταζητούμενος εγκληματίας για τον φόνο ενός λευκού, και εξαναγκάζεται να διαφύγει μαζί με την έγκυο γυναίκα του στην άγρια απομόνωση. Σκηνοθεσία: Γουόρικ Θόρντον. Παίζουν: Σαμ Νιλ, Μπράιαν Μπράουν, Χάμιλτον Μόρις.\nΟ Άαρον προσκαλεί τη σύντροφό του, Λέα, και τον οκτάχρονο γιο της, Τρίσταν, σε μια εκδρομή στο βουνό. Ένα ειδυλλιακό τοπίο έτοιμο να φιλοξενήσει την αφετηρία μιας καινούριας ζωής, σύντομα μετατρέπεται στο τερέν ενός σκληρού ανταγωνισμού, καθώς οι τρεις τους παλεύουν για μια θέση στη νέα οικογένεια. Και σαν να μην έφτανε αυτό, η εμμονή του Άαρον να κερδίσει την αποδοχή του μικρού αγοριού πυροδοτεί εντάσεις και ένα άκρως επικίνδυνο παιχνίδι εξουσίας, το οποίο σύντομα ξεφεύγει από κάθε έλεγχο. Σκηνοθεσία: Γιάν Ζάμπεϊλ. Παίζουν: Μπερενίς Μπεζό, Αλεξάντερ Φέλινγκ.\nΗ Άνι έχει μακροχρόνια σχέση με τον Ντάνκαν, φανατικό θαυμαστή ενός ξεπεσμένου ροκ σταρ, ονόματι Τάκερ Κρόου. Ο Ντάνκαν είναι περισσότερο αφοσιωμένος στο μουσικό του είδωλο παρά στη σύντροφό του. Όλα αυτά μέχρι η Άνι να γνωρίσει τον Τάκερ. Σκηνοθεσία: Τζέσι Πέρεζ. Παίζουν: Ρόουζ Μπερν, Ίθαν Χοκ, Κρις Ο’Ντάουντ.\nΗ Angela μοιάζει να ζει μια ονειρεμένη ζωή στη Νίκαια, σε ένα όμορφο διαμέρισμα, με τον αγαπημένο της σύζυγο και την έφηβη κόρη της. Την παραμονή των Χριστουγέννων όμως όλα μοιάζουν να καταρρέουν, όταν ο σύζυγός της ξαφνικά την εγκαταλείπει. Τότε η Angela αποφασίζει να αλλάξει τη ζωή της. Ένα πραγματικό στοίχημα, καθώς θα πρέπει να το κατορθώσει σε πείσμα της νευρωτικής κολλητής της, της τυρρανικής μητέρας της και του ψυχιάτρου της με τις πειραματικές μεθόδους θεραπείας. Σκηνοθεσία: Μισέλ Λαρόκ. Παίζουν: Μισέλ Λαρόκ, Ρόσι ντε Πάλμα.\nΟ 12χρονος Λούης κάνει φίλους τρεις παράξενους μικρούς εξωγήινους που συντρίβουν το μικρό τους διαστημόπλοιο κοντά στο σπίτι του. Τα μικρά πράσινα πλασματάκια θα κάνουν τα πάντα για να αποκτήσουν το στρώμα που είδαν στο telemarketing! Σκηνοθεσία: Βόλφγκανγκ Λαουενστάιν.\nΟ Ντένζελ Ουάσινγκτον επιστρέφει στη μεγάλη οθόνη σε έναν από τους πιο γνωστούς του ρόλους και στο πρώτο σίκουελ της καριέρας του. Ο Robert McCall απονέμει δικαιοσύνη στο πλευρό των καταπιεσμένων και αδύναμων. Πόσο μακριά θα φτάσει όμως για κάποιον που αγαπάει; Σκηνοθεσία: Αντουάν Φούκα. Παίζουν: Πέντρο Πασκάλ, Ντένζελ Ουάσινγκτον.\nΠροηγούμενο άρθροΑυτά είναι τα νέα iPhone και iWatch – Πόσο κοστίζουν, πότε θα έρθουν στην Ελλάδα (φώτο-video)\nΕπόμενο άρθροΒανδαλισμοί στο Γυμνάσιο Αμπελώνα\nSAG Awards 2020: Ο Χοακίν Φίνιξ και η Ρενέ Ζελβέγκερ στον...


Στην πιο ιδιωτική και πανέμορφη γωνία του Resort, 20 περίπου μέτρα από την πανέμορφη ιδιωτική μας παραλία, βρίσκεται η πολυτελής Villa Julette , δύο ξεχωριστών δωματίων, που είναι ιδανική για οικογένειες ή παρέες.\nΤο κάθε δωμάτιο της βίλας, αποτελείται από ένα ενιαίο χώρο 40 περίπου τ.μ, με ένα διπλό κρεβάτι, καθιστικό, τραπεζαρία, μπάνιο. Το ένα από τα δύο δωμάτια διαθέτει πλήρως εξοπλισμένη κουζίνα.\nΑπολαύστε ρομαντικά δείπνα στην τεράστια μαρμάρινη βεράντα κάτω από τον έναστρο ουρανό, βουτήξτε στην πισίνα σας ή απλά χαλαρώστε με την ευωδιά των λουλουδιών στον καταπράσινο κήπο και τη μαγευτική θέα του ηλιοβασιλέματος. Δυνατότητα φιλοξενίας μέχρι 8 ατόμων.\nΤο ξενοδοχείο Ornella Beach Resort & Villas προσφέρει στους επισκέπτες που θα επιλέξουν τη Villa Juliette για τη διαμονή τους, προνομιακές αποκλειστικές παροχές, έτσι ώστε να απολαύσουν μια μοναδική εμπειρία ανυπέρβλητης πολυτέλειας και εξυπηρέτησης.\nΔυνατότητα διοργάνωσης του δείπνου της προτίμησής σας στη βεράντα ή το μπαλκόνι της σουίτας σας κατόπιν ζήτησης\nΚαθημερινή υπηρεσία παράδοσης εφημερίδων κατόπιν ζήτησης\nΠροτεραιότητα κρατήσεων για τις διάφορες δραστηριότητες ή εστιατόρια της περιοχής


Το Κοινωφελές Ίδρυμα «Αλέξανδρος Σ. Ωνάσης» σε συνεργασία με οκτώ παγκοσμίου φήμης ακαδημαϊκά ιδρύματα (Ακαδημία Αθηνών, Accademia dei Lincei, Αυστριακή Ακαδημία Επιστημών, Γερμανικό Αρχαιολογικό Ινστιτούτο, Institut de France, Κέντρο Ελληνικών Σπουδών του Πανεπιστημίου του Harvard, Πανεπιστήμιο της Οξφόρδης και Πανεπιστήμιο Stanford) διοργάνωσε το Νοέμβριο του 2010 τους Διαλόγους των Αθηνών, ένα διεθνές συνέδριο για τον ελληνικό πολιτισμό και το ρόλο του στη σύγχρονη κοινωνία.\nΣήμερα, οι Διάλογοι των Αθηνών αποτελούν μέρος ενός ευρύτερου πολιτιστικού προγράμματος της Στέγης Γραμμάτων και Τεχνών. Έχουν μετεξελιχθεί σε ένα διεπιστημονικό πρόγραμμα με σκοπό τη διερεύνηση της σχέσης μεταξύ του Ελληνικού Πολιτισμού και του σύγχρονου κόσμου. Στη νέα φάση δίνεται έμφαση σε προβλήματα που αφορούν τον σύγχρονο άνθρωπο και τον κόσμο που τείνει να διαμορφωθεί τις επόμενες δεκαετίες. Μέσα στα έτη 2012, 2013 και 2014 θα πραγματοποιηθούν τρεις συναντήσεις ετησίως.\nΓια περισσότερες πληροφορίες επισκεφθείτε την επίσημη ιστοσελίδα των Διαλόγων στο www.athensdialogues.org.\n10:00 Κεντρική Σκηνή\nΟι Διάλογοι των Αθηνών Εκπαίδευση και Δημοκρατία: Η πρόκληση της Ψηφιακής Τεχνολογίας\n09:30 Μικρή Σκηνή\nΟι Διάλογοι των Αθηνών Η πρόκληση της μετανάστευσης\n24 - 27 Νοε 2010\n09:00 Κεντρική Σκηνή\nΟι Διάλογοι των Αθηνών Διεθνές συνέδριο για τον πολιτισμό


Συχνές Ερωτήσεις Love Cams\nΙστοσελίδα και Κανόνες Love Cams\nΤι είναι το Love Cams?\nΤο Love Cams είναι ένα διαδικτυακό ίκτυο από βίντεο που συνδέουν άνδρες και γυναίκες απ' όλο τον κόσμο μέσω υψηλής ταχύτητας ζωντανής συνομιλίας βίντεο με πλήρη υποστήριξη βίντεο.\nΔυστυχώς, στους επισκέπτες δεν επιτρέπεται να συζητούν, συνεπώς το προφανές είναι η δωρεάν εγγραφή. Το μόνο που χρειάζεται να κάνετε είναι να επιλέξετε το όνομα χρήστη και τον κωδικό σας και να δώσετε τη διεύθυνση του email σας για επιβεβαίωση. Το όνομα χρήστη σας θα γίνει το ψευδώνυμό σας. Μετά τη σύνδεσή σας μπορείτε να το αλλάξετε με οποιοδήποτε άλλο όνομα. Αυτή θα είναι η εφ' όρου ζωής δωρεάν συνδρομή σας στο Love Cams, που σημαίνει ότι μπορείτε να επιστρέψετε οποτεδήποτε θέλετε.\nΕίναι όλες οι web κάμερες του Love Cams ζωντανές?\nΝαι, είναι, όλα τα μοντέλα του Love Cams συμμετέχουν ενεργά στα δωμάτιά τους.\nΈχω ένα έξυπνο κινητό, μπορώ να δω τη ζωντανή συζήτηση του Love Cams στο κινητό μου?\nΝαι, μπορείτε. Το Love Cams μπορείτε να το δείτε στο κινητό σας όπως ακριβώς και στο laptop ή τον υπολογιστή σας, απλά δώστε τη διεύθυνσή μας ylovecams.com στο έξυπνο κινητό σας περιμένετε να φορτώσει η ιστοσελίδα. Στη συνέχεια μπορείτε να απολαύσετε τις παραστάσεις των ζωντανών μοντέλων μας όπου κι αν πάτε, εφόσον διαθέτετε μια σύνδεση στο διαδίκτυο.\nΜπορείτε επίσης να λάβετε το 50% από την πρώτη αγορά του φίλου σας όταν παραπέμπετε έναν φίλο να εγγραφεί στο Love Cams.\nΠερίπου, πάνω από 50%. Τι είναι αυτό που μας κάνει να διαφέρουμε από τους ανταγωνιστές μας. Άλλες ιστοσελίδες με ζωντανές web κάμερες πληρώνουν τα Μοντέλα 20% ή λιγότερο και τους συμπεριφέρονται σαν να είναι σκλάβοι. Στο Love Cams τα Μοντέλα μας αποτελούν τη βασική πρωτεραιότητά μας.\nΤα περισσότερα από τα χρήματα που ξοδεύονται στο Love Cams προέρχονται από μακροχρόνια Μέλη που αγοράζουν τα μεγαλύτερα πακέτα ώστε το πλεονέκτημα φτάνει πάντα πάνω από 50%.\nLove Cams Μοντέλα\nΠως να γίνετε μοντέλο του Love Cams;\nΓια να γίνετε μοντέλο web κάμερας στο Love Cams θα πρέπει να είστε τουλάχιστον 18 (21 σε ορισμένες περιοχές) ετών γυναίκες, άνδρες, τραβεστί ή ζευγάρια με έναν λειτουργικό υπολογιστή, web κάμερα και καλή σύνδεση στο διαδίκτυο. Για να πραγματοποιήσετε την εγγραφή σας σαν μοντέλο θα πρέπει να επισκεφθείτε το bongamodels.com, να διαβάσετε προσεκτικά τους Όροι και Προϋποθέσεις και την Love Cams Πολιτική Απορρήτου. Στη συνέχεια θα χρειαστεί να συμπληρώσετε μια μικρή φόρμα και να αποδεχτείτε τη Συμφωνία μας προκειμένου να γίνετε μοντέλο και αυτό είναι μόνο!\nΌχι, το Love Cams δεν έχει χρεώσεις καθώς θέλουμε οι πελάτες μας να αποφασίζουν από μόνοι τους πότε θέλουν να αγοράσουν περισσότερα Tokens.\nΔεν θέλουμε οι πελάτες μας να ανησυχούν για το προσωπικό τους απόρρητο. Γι' αυτό όλες οι συναλλαγές στο Love Cams θα εμφανίζονται μέσω EPOCH ή SegPay.\nΕίναι οι προσωπικές μου πληροφορίες ασφαλείς στο Love Cams;\nΤο Love Cams έχει όλα τα απαραίτητα μέτρα ασφαλείας προκειμένου να διατηρήσετε τα προσωπικά σας δεδομένα ασφαλή. Η ιστοσελίδα μας χρησιμοποιεί HTTPS προκειμένου να παρέχει μέγιστη ασφάλεια στα μέλη μας και το σύστημα χρεώσεών μας ανταποκρίνεται σε όλες τις διεθνείς προδιαγραφές και απαιτήσεις.


kynigesia.gr - Κυνολογικός Όμιλος Ελλάδος: Συνάντηση με τον Υπουργό Περιβάλλοντος & Ενέργειας κ. Κώστα Σκρέκα\nΚυνολογικός Όμιλος Ελλάδος: Συνάντηση με τον Υπουργό Περιβάλλοντος & Ενέργειας κ. Κώστα Σκρέκα\nKynigesia Team\t 23 Φεβρουαρίου 2021\nΗ ανακοίνωση που εξέδωσε ο Κυνολογικός Όμιλος Ελλάδος, με αφορμή τη συνάντηση που πραγματοποίησαν η πρόεδρος Ιωάννα Γαλανού και ο γεν. γραμματέας Δημήτρης Γκουζούνας με τον Υπουργό Περιβάλλοντος και Ενέργειας κ. Κώστα Σκρέκα, το απόγευμα της Τρίτης 23/02:\nΣυνάντηση με τον Υπουργό πραγματοποίησαν σήμερα το απόγευμα η Πρόεδρος Ιωάννα Γαλανού & ο Γενικός Γραμματέας Δημήτρης Γκουζούνας, εκπροσωπώντας το ΔΣ του ΚΟΕ.\nΗ συνάντηση έγινε σε πολύ φιλικό & εποικοδομητικό κλίμα, μετά από σχετικό αίτημά μας, προκειμένου να συζητήσουμε με τον Υπουργό θέματα που άπτονται των Αγώνων Κυνηγετικών Ικανοτήτων (ΑΚΙ) τα οποία υπάγονται & αδειοδοτούνται από το ΥΠΕΝ.\nΑναλύσαμε στον κ. Σκρέκα τον τρόπο & την αναγκαιότητα διεξαγωγής Προκριματικών Αγώνων ώστε να μπορεί να εκπροσωπηθεί η χώρα μας με Εθνικές Ομάδες, εφόσον πραγματοποιηθούν τα Πανευρωπαϊκά Πρωταθλήματα της FCI, σεβόμενοι πάντα τη δημόσια υγεία & τους κανόνες για την αποφυγή διάδοσης του covid.\nΣτη συνέχεια αν & το θέμα δεν άπτεται άμεσα των αρμοδιοτήτων του κ. Σκρέκα, συζητήσαμε για τις επερχόμενες τροποποιήσεις του Ν.4039/12 & τις περιρρέουσες φήμες για την στείρωση όχι μόνο αδεσπότων αλλά & δεσποζόμενων σκύλων με εξαιρέσεις.\nΕπισημάναμε την σοβαρότητα με την οποία θα πρέπει ο Νόμος να προστατεύσει την διάσωση & να υποστηρίξει τη βελτίωση & Διεθνή Αναγνώριση των αυτόχθονων Ελληνικών Φυλών σκύλων, που αποτελούν πολιτιστική μας κληρονομιά & φυσικά να θεσμοθετήσει τους Ερασιτέχνες Εκτροφείς Σκύλων, που αποτελούν τον κορμό για την διατήρηση όλων των Καθαρόαιμων Φυλών, που εκτός από απλοί σύντροφοι είναι τόσο χρήσιμοι στην κοινωνία, ανάλογα με τη Φυλή τους.\nΜάχη για την ΚΥΝΟΦΙΛΙΑ μέχρι την τελευταία στιγμή...\nΥπουργείο Περιβάλλοντος,\tΚυνολογικός Όμιλος Ελλάδος,\tΚώστας Σκρέκας,\tΚΟΕ


Σοκ! Απίστευτη καταγγελία μοντέλου για Τζόκοβιτς - Τι της ζήτησαν (ΦΩΤΟ)\nΣοκ! Απίστευτη καταγγελία μοντέλου για Τζόκοβιτς – Τι της ζήτησαν (ΦΩΤΟ)\n“Σεισμό” έχουν προκαλέσει οι δηλώσεις της Ναταλία Σκέκιτς στο περιοδικό “Svet & Scandal”\nΝόβακ Τζόκοβιτς: Ο κόσμος έχει συνηθίσει τον Σέρβο να βρίσκεται στο προσκήνιο, αλλά ο λόγος που βρίσκεται τις τελευταίες μέρες δεν είναι αθλητικός. σύμφωνα με όσα είπε το μοντέλο Νατάλια Σκέκιτς στο περιοδικό “Svet & Scandal”, κάποιοι την πλησίασαν και της έκαναν πρόταση ώστε να… αποπλανήσει το Νο1 της παγκόσμιας κατάταξης. Μάλιστα είπαν στη Σέρβα καλλονή ότι θα πρέπει να καταγράψει σε βίντεο την ερωτική επαφή και θα πάρει ως αμοιβή 60 χιλιάδες ευρώ.\n“Είναι αλήθεια ότι ένας άνδρας ήρθε σε επαφή μαζί του. Τον ξέρω από άλλη πόλη και τον θεωρούσα σοβαρό. Δέχτηκα να μιλήσω μαζί του γιατί μου είπε ότι είναι κάτι σημαντικό που με αφορά. Μου ζήτησε να αποπλανήσω τον Τζόκοβιτς. Γέλασα και ήλπιζα πως θα είναι αστείο. Ο άνδρας όμως μιλούσα σοβαρά. Ένιωσα προσβεβλημένη και ταπεινωμένη\nΕκείνη την ώρα σκέφτηκα να τον χτυπήσω, να του ρίξω νερό στο πρόσωπο, αλλά συγκρατήθηκα επειδή ήμασταν σε δημόσιο χώρο. Μάζεψα τα πράγματά μου και έφυγα. Ελπίζω να μην βρήκε κοπέλα να το κάνει. Ο Τζόκοβιτς είναι ο καλύτερος πρεσβευτής για την χώρα“, δήλωσε η Σκέκιτς.\nΥπενθυμίζουμε ότι ο Νόβακ Τζόκοβιτς είναι παντρεμένος με την Γέλενα Ρίστιτς και έχουν και δύο παιδιά.


Καταφέρνει για διαφορετικούς λόγους να βρίσκεται πάντοτε στην πρώτη γραμμή της επικαιρότητας. Ποδοσφαιρικό ίνδαλμα από τη μία και οργισμένο είδωλο από την άλλη. Αυτήν την ώρα φαίνεται να κινδυνεύει να του απαγορευτεί η συμμετοχή στα προκριματικά του Μουντιάλ του 2022 όπως και στο Κόπα Αμέρικα του 2020, με αφορμή τα σχόλια που έκανε μετά τη νίκη της Αργεντινής επί της Χιλής στον μικρό τελικό του Κόπα Αμέρικα. Διαβάστε Περισσότερα\nέρευνα για τον εντοπισμό των απαγορευμένων ουσιών, οι οποίες υποστηρίζουν τους πρωταθλητές σε παγκόσμια κλίμακα, μοιάζει τελικά αδιέξοδη. Παρ’ όλα αυτά, οι Αρχές δεν εγκαταλείπουν ποτέ την προσπάθεια να προχωρήσουν τις διαδικασίες προκειμένου να ανακαλύψουν τους πυλώνες που ζουν από αυτό το συγκεκριμένο παράνομο εμπόριο. Διαβάστε Περισσότερα\nΆστοχες… προσπάθειες από τον χώρο του Αθλητισμού\nΦοράει όλο και περισσότερο αθλητική περιβολή τα τελευταία χρόνια η Βουλή, με τα ονόματα που έχουν καθίσει στα έδρανά της να έχουν αξιοσημείωτη πορεία. Ο πρώην διεθνής μπασκετμπολίστας στο υψηλότερο επίπεδο Βασίλης Κικίλιας δεν ήταν απλά δεύτερος σε ψήφους στην Α› Αθηνών πίσω από την Όλγα Κεφαλογιάννη για τη Ν.Δ., αλλά υπουργοποιήθηκε, όπως αναμενόταν εξ αρχής. Διαβάστε Περισσότερα\nMήνυμα ειρήνης από το Λιμένι\nΜια μοναδική εμπειρία είχαν την ευκαιρία να ζήσουν περισσότεροι από 1.000 κολυμβητές, επαγγελματίες και ερασιτέχνες, από 34 χώρες, που βρέθηκαν στο πανέμορφο Λιμένι, προκειμένου να πάρουν μέρος στο κορυφαίο διεθνή αγώνα ανοικτής θάλασσας (open water), «Oceanman Greece». Διαβάστε Περισσότερα\nΞεκίνημα χωρίς VAR!\nΣτο ελληνικό ποδόσφαιρο δεν μπορείς να είσαι σίγουρος για τίποτα! Όταν στις 9 Μαΐου υπεγράφη η 5ετής σύμβαση για το VAR μεταξύ των εμπλεκόμενων πλευρών, που ήταν η Πολιτεία και η κοινοπραξία «Medialuso»/«InDigital» (συνολικού κόστους που αγγίζει τα 15.000.000 ευρώ), υπήρχε η βεβαιότητα πως η ψηφιακή βοήθεια στους διαιτητές θα έμπαινε μπροστά κανονικά από τις 24 Αυγούστου, με τη σέντρα της νέας Superleague 1. Δύο μήνες μετά, η πρεμιέρα του «Video Assistant Referee» είναι στον αέρα. Διαβάστε Περισσότερα\nΜια 18άδα που τα έχει όλα\nΤις… προσκλήσεις για την προετοιμασία της εθνικής ομάδας μπάσκετ των Ανδρών εν όψει του Παγκοσμίου Κυπέλλου της Κίνας μοίρασε μεσοβδόμαδα ο Θανάσης Σκουρτόπουλος. Διαβάστε Περισσότερα\nΟ εφιάλτης που στοιχειώνει το ποδόσφαιρο της Κολομβίας\nΟ Γουίλιαμ Τεσίγιο έχασε το κρίσιμο πέναλτι και τον απειλούν ότι θα έχει την τύχη του Αντρέ Εσκομπάρ! Διαβάστε Περισσότερα\nΩρίμασε ο «Δικέφαλος» σε 48 ώρες!\nΟ ΠΑΟΚ προερχόταν από την πιο πετυχημένη πτήση της ιστορίας του και βρισκόταν στη διαδικασία της απογείωσης για μια νέα πτήση, που είχε στόχο να αποδείξει ότι η περσινή επιτυχία με το νταμπλ και, κυρίως, το αήττητο πρωτάθλημα δεν ήταν ένα πυροτέχνημα. Και ακριβώς την ώρα που ο «δικέφαλος» τροχιοδρομούσε ο πιλότος Ρασβάν Λουτσέσκου άνοιξε την πόρτα και εγκατέλειψε το αεροσκάφος. Διαβάστε Περισσότερα\nΠρωτάθλημα με νέα συνταγή\nΜε μια σειρά από μικρές, αλλά σημαντικές, καινοτομίες που έχουν να κάνουν με την προσπάθεια αναβάθμισης του προϊόντος διεξήχθη η κλήρωση της Super League 2019-2020. Οι άνθρωποι της διοργανώτριας Αρχής άφησαν στην άκρη τους πατροπαράδοτους κλειδάριθμους και τα… μπαλάκια και αφέθηκαν στα χέρια της τεχνολογίας, ακολουθώντας έτσι το δρόμο που βαδίζουν εδώ και χρόνια όλα τα προηγμένα πρωταθλήματα. Διαβάστε Περισσότερα\nΜπορεί η προσαρμογή οποιουδήποτε νέου παίκτη να ενέχει πάντα ρίσκο, την ίδια ώρα, ωστόσο, οι προπονητές εκείνων των ομάδων που χρειάζονται άμεσα μεταγραφές καλούνται να το πάρουν, προσπαθώντας να ελαχιστοποιήσουν τα ποσοστά της αποτυχίας. Οι ανάγκες του Ολυμπιακού «φωνάζουν» και δεν υπάρχει αμφιβολία ότι οι «ερυθρόλευκοι» κινούνται προκειμένου να συμπληρωθούν όλα τα κενά στη διάρκεια του καλοκαιριού. Διαβάστε Περισσότερα


Με «κεραυνό» του Μπαλάφα στο 88’ η Βέροια ισοφάρισε σε 1-1 τον Παναθηναϊκό στην πρωτεύουσα της Ημαθίας και υποχρέωσε τους «πράσινους» σε δεύτερη σερί βαθμολογική απώλεια. Προηγήθηκαν με Μπέργκ (13’) οι φιλοξενούμενοι, που πλήρωσαν τις πολλές χαμένες ευκαιρίες στο πρώτο μέρος.\nΔεν μπόρεσε να επιστρέψει στα νικηφόρα αποτελέσματα ο Παναθηναϊκός. Οι «πράσινοι» δεν τελείωσαν το ματς στο πρώτο μέρος και τελικά αναδείχθηκαν ισόπαλοι 1-1 στη Βέροια, με την τοπική ομάδα να παίρνει το βαθμό με γκολ στο 88ο λεπτό.\nΗ ομάδα του Αντρέα Στραματσόνι ήταν καταιγιστική στο ξεκίνημα του αγώνα, απειλώντας από τα πρώτα λεπτά για να ανοίξει το σκορ. Στο 8’ ο Μπέργκ έβγαλε με τακουνάκι στον Ιμπάρμπο αλλά ο Κολομβιανός αστόχησε σε τετ-α-τετ με τον Λόπεθ. Τρία λεπτά μετά, ο Ιμπάρμπο βρέθηκε τον Λουντ στο ύψος του πέναλτι, αλλά ο Φινλανδός δεν κατάφερε να νικήσει τον γκολκίπερ της Βέροιας.\nΗ πίεση του Παναθηναϊκού απέδωσε καρπούς στο 13’. Ο Λουντ έδωσε στον Ιμπάρμπο στο ημικύκλιο, αυτός πάσαρε στον Μπεργκ και εκείνος με συρτό διαγώνιο σουτ, άνοιξε το σκορ για τους φιλοξενούμενους. Οι «πράσινοι» συνέχισαν να κυριαρχούν και στο 16’ είχαν νέα ευκαιρία με γυριστό του Ιμπάρμπο, αλλά ο Λόπεθ απόκρουσε.\nΣτο 19’ ο Ιμπάρμπο με φανταστική ενέργεια βρήκε τον Μπεργκ, αυτός ξεμαρκαρίστηκε όμως και πάλι ο Λόπεθ κατάφερε να απομακρύνει. Ο Παναθηναϊκός είχε την απόλυτη υπεροχή και στο 30’ ο Λουντ υποχρέωσε τον Λόπεθ σε νέα εντυπωσιακή επέμβαση. Ο γκολκίπερ της Βέροιας ήταν εξαιρετικός και στο 43’ είπε νέο «όχι» σε προσπάθεια του Μπέργκ, κρατώντας το 1-0 μέχρι το ημίχρονο.\nΟ Παναθηναϊκός ξεκίνησε το δεύτερο μέρος με τη φόρα του πρώτου, έχοντας δύο καλές στιγμές με σουτ του Χουλτ (51’) και κεφαλιά του Μολέντο (52’). Ωστόσο στη συνέχεια η ομάδα του Στραματσόνι… έσβησε και η Βέροια ξεκίνησε να πιέζει για την ισοφάριση. Μάλιστα στο 55’ οι γηπεδούχοι διαμαρτυρήθηκαν για χέρι του Κουτρουμπή, ο οποίος απομάκρυνε σωτήρια το σουτ του Καπετάνου.\nΟι «πράσινοι» δεν μπορούσαν να κρατήσουν μπάλα και στο 88’ ο Μπαλάφας χάρισε το βαθμό στους γηπεδούχους, ισοφαρίζοντας σε 1-1 με δυνατό συρτό σουτ εκτός περιοχής. Με το βαθμό της ισοπαλίας, ο Παναθηναϊκός έφτασε τους 11 βαθμούς και ισοβαθμεί στην 2η θέση με την ΑΕΚ, όντας στο -4 από τον πρωτοπόρο Ολυμπιακό.